IMISLab/GreekWikipedia huggingface dataset:
Σουσάνα Τσάβες

Η Σουσάνα Τσάβες Καστίγιο (ισπανικά: Susana Chávez Castillo, 5 Νοεμβρίου 1974 - 6 Ιανουαρίου 2011) ήταν Μεξικανίδα ποιήτρια και ακτιβίστρια ανθρώπινων δικαιωμάτων, η οποία γεννήθηκε, μεγάλωσε και πέθανε στην πόλη Σιουδάδ Χουάρες.Είναι περισσότερο γνωστή, για τη φράση της, κατά τη διάρκεια των διαδηλώσεων για τις δολοφονίες γυναικών της γενέτειρά της: Ni una muerta más (Καμία άλλη νεκρή).

 Η Τσάβες ξεκίνησε να ασχολείται με την ποίηση σε ηλικία έντεκα ετών. Συνεχώς έπαιρνε μέρος σε λογοτεχνικούς διαγωνισμούς τόσο στην πόλη της όσο και σε άλλες του Μεξικό. Σύμφωνα με το blog της, η Τσάβες κατείχε πτυχίο στην ψυχολογία και δούλευε επάνω στις ποιητικές της συλλογές. Η Τσάβες βρέθηκε στραγγαλισμένη τον Ιανουάριο του 2011 στη γενέτειρά της, με πιθανότερη ημερομηνία θανάτου να είναι στις 6 του μήνα. Εκείνη τη μέρα το πρωί βρέθηκε το σώμα της, με το κεφάλι της καλυμμένο με μία μαύρη σακούλα. Στις 10 Ιανουαρίου η οικογένειά την αναγνώρισε και μία μέρα αργότερα - όχι πριν οι αρχές εντοπίσουν τρεις ανήλικους υπόπτους - δημοσιεύθηκε και στα Μέσα.Ο κρατικός δικηγόρος Κάρλος Μάνουελ Σάλα είπε ότι η δολοφονία είναι άσχετη με την ακτιβιστική δράση της Τσάβες και ότι βρέθηκε στο λάθος μέρος τη λάθος στιγμή πέφτοντας επάνω σε νεαρούς, οι οποίοι ήθελαν να «περάσουν καλά» με ναρκωτικά και αλκοόλ. Αυτή η δήλωση θορύβησε διάφορες ακτιβιστικές οργανώσεις ανθρωπίνων δικαιωμάτων, λέγοντας ότι ο Σάλα, προσπαθεί να ρίξει το φταίξιμο στο θύμα. Το φταίξιμο από τις οργανώσεις ρίχτηκε στην αυξημένη εγκληματικότητα της πόλης.Μετά τη σύλληψη των νεαρών, αποδείχτηκε ότι είναι μέλη της βίαιης κι επικίνδυνης οργάνωσης Los Aztecas και ότι το έγκλημα έγινε υπό την επήρεια αλκοόλ και ναρκωτικών. Οι ίδιοι αποκάλυψαν ότι η Τσάβες είχε ξεκινήσει αντιπαράθεση με την οργάνωση και τη σκότωσαν για να μην του καταδόσει στην αστυνομία. Οι τρεις ανήλικοι έλαβαν το μέγιστο της ποινής και φυλακίστηκαν για 15 χρόνια, καταδικαζόμενοι σε δικαστήριο ανηλίκων. Η φράση της Ni una muerta más έχει γίνει σύμβολο κατά της βίας των γυναικών και μάλιστα φεμινιστική οργάνωση της Αργεντινής έχει αυτό ως όνομα. Και σε πολλές πορείες και διαδηλώσεις χρησιμοποιήθηκε αυτό για σλόγκαν. Luis Sierra, José (13 Ιανουαρίου 2011). «Advocate for Women Susana Chavez Ambushed, Killed and Dismembered». alternet.org. New America Media. Ανακτήθηκε στις 28 Ιανουαρίου 2011. Susana Chávez profile
Αιμιλία Στοά

Η Αιμιλία Στοά, λατιν.: Porticus Aemilia, ήταν μία στοά στην αρχαία Ρώμη. Ήταν από τις μεγαλύτερες εμπορικές κατασκευές της εποχής της και λειτουργούσε ως αποθήκη και κέντρο διανομής εμπορευμάτων, που εισέρχοντο στην πόλη μέσω του ποταμού Τίβερη.

 Η Στοά κτίστηκε το 193 π.Χ. από τους αξιωματούχους τους υπεύθυνους για τα κτίρια αγορανόμους (aedilis) Μάρκο Αιμίλιο Λέπιδο και Λεύκιο Αιμίλιο Παύλο, από τους οποίους προέρχεται το όνομα του κτιρίου και της συσχέτισης με το Αιμίλιο γένος (Τ. Λίβιος, 35.10.12). Στη συνέχεια ξανακτίστηκε το 174 π.Χ. από τους κήνσορες Κόιντο Φούλβιο Φλάκκο και Άουλο Ποστούμιο Αλβίνο (Τ. Λίβιος, 41.27.8). Η ανάπτυξη της Στοάς συνέπεσε με την ταχεία ανάπτυξη της πόλης μετά τον Β΄ Εμφύλιο Πόλεμο. Αυτή η αύξηση, τόσο στο εμπόριο όσο και στον πληθυσμό, έδωσε έμφαση στον περιορισμένο διαθέσιμο χώρο στην Αγορά του Βοός (Forum Boarium) και υπογράμμισε τη σημασία της σύνδεσης του ποταμού με το κύριο λιμάνι της Ρώμης στην Όστια. Η Στοά και το Εμπορείον φαίνεται ότι συνεργάζοντο, για να διευκολύνουν την εκφόρτωση, την αποθήκευση και πιθανώς την αναδιανομή αγαθών και τροφίμων, συμπεριλαμβανομένων των εισαγόμενων σιτηρών για το επίδομα σίτου (cura annonae) και φαίνεται ότι λειτουργούσαν συνεχώς μέχρι τον 6ο αι. μ.X.Το κτίριο με λιθοδομή opus incertum (από πέτρες διαφορετικού μεγέθους), με τη μορφή ενός λεπτού ορθογωνίου που εκτείνεται παράλληλα με τον Τίβερη, ήταν πολύ μεγάλο. Είναι περίπου 487 μ. μήκους, 60 μ. πλάτους και υποδιαιρείται από 294 στύλους σε σειρές των επτά. Αυτές δημιούργησαν μία σειρά από 50 διαδρόμους, ο καθένας μήκους 8,30 μ.. Η στοά σκεπαζόταν από μία σειρά επικαλυπτόμενων θόλων, που υψώνοντο σε ευθυγράμμιση με την πλαγιά του λόφου, προσφέροντας προστασία από τα στοιχεία της φύσης, ενώ επέτρεπαν στο φως και τον αέρα να περάσουν. Η συνολική καλυμμένη επιφάνεια ήταν 25000 τ.μ.Το κτίριο ήταν περίπου 90 μ. πίσω από το Εμπορείον (Emporium) και την πρόσβαση στο ποτάμι, πιθανώς για τον μετριασμό των επιπτώσεων των εποχικών πλημμυρών του. Μέχρι την περίοδο του Τραϊανού, ο χώρος αυτός γέμισε με πρόσθετες εμπορικές κατασκευές και οι μεγάλοι χρηστικοί χώροι στην Στοά χρησιμοποιήθηκαν σε ποικίλες χρήσεις· συχνά τροποποιήθηκαν ή υποδιαιρέθηκαν, για να ταιριάζουν στις ανάγκες των χρηστών τους. Κατάλογος αρχαίων μνημείων στη Ρώμη Ricerche in corso sui magazzini romani - Μελέτη 13–15 Απριλίου 2011, Ρώμη, Εθνικό Ρωμαϊκό Μουσείο ( μόνο στα ιταλικά ). Scavi in corso dal 2011 per una indagine archeologica - Από την ιστοσελίδα της Ιταλικής Εταιρείας για την Προστασία της Πολιτιστικής Κληρονομιάς ( μόνο στα ιταλικά ). ΕFilippo Coarelli, Guida archeologica di Roma, Βερόνα, Arnoldo Mondadori Editore, 1984. Lucos Cozza and Pier Luigi Tucci, Navalia, in Archeologia Classica 57 (2006), pp. 175–202. Giovanna Maria Forni, Extra Portam Trigeminam, στο Atlante Tematico di Topografia Antica 22 (2012) pp. 35–40. Pierre Gros and Mario Torelli, Storia dell'urbanistica. Il mondo romano, Rome-Bari, Laterza, 2007. Giovanni Battista Piranesi, Le antichità Romane, T. 4, ταβ. Tav. XLVIII Pier Luigi Tucci, La controversa storia della Porticus Aemilia, στο Archaeologia Classica 63 (2012), σσ. 575–591.
Φραντσέσκο Φόσκι

Ο Φραντσέσκο Φόσκι (ιταλικά: Francesco Foschi), γεννήθηκε το 1710 και πέθανε το 1780, ήταν Ιταλός ζωγράφος. Είναι περισσότερο γνωστός ως τοπιογράφος της περιόδου ροκοκό με ειδίκευση στο χειμερινό τοπίο.

 Ο Φραντσέσκο Φόσκι γεννήθηκε στις 21 Απριλίου 1710 στην Ανκόνα, που τότε ανήκε στα Παπικά Κράτη. Η οικογένειά του συνδέονταν με τον κόμη Φερέτι του Καστελφερέτι. Τα αδέρφια του Κάρλο, Τζάκομο και Λορέντσο ήταν επίσης ζωγράφοι. Το 1726 εγκαταστάθηκε στο Φάνο, στην ιταλική περιφέρεια Μάρκε, όπου μαθήτευσε κοντά στον ζωγράφο Φραντσέσκο Μαντσίνι. Πήγε στη Ρώμη το 1729 όπου και παρέμεινε μέχρι το 1743. Δεν ήταν μέλος της Ακαδημίας του Αγίου Λουκά. Η πρώτη του τεκμηριωμένη παραγγελία αφορά πίνακες που απεικονίζουν τις Μεταμορφώσεις του Οβίδιου και χρονολογούνται από το 1739.Ο πατέρας του πέθανε το 1743. Το 1744 παντρεύτηκε τη Ρωμαία ζωγράφο Κονστάνζα Σέιρμαν και δύο χρόνια αργότερα μετακόμισε στο Λορέτο. Εκτός από ζωγράφος, ήταν και έμπορος έργων τέχνης και είχε συχνή επαφή με τον κόμη Μπονακόρσι, έναν από τους σημαντικότερους προστάτες καλλιτεχνών της εποχής. Αυτά τα χρόνια ανέπτυξε ένα από τα αγαπημένα του θέματα: το χειμερινό τοπίο.Μετά από παραμονή στη Ρώμη, το 1755 μετακόμισε στο Πέζαρο, όπου γεννήθηκε η κόρη του Αικατερίνη. Το 1764, επέστρεψε στη Ρώμη, όπου έστησε το εργαστήριό του στην Πιάτσα ντι Σπάνια. Ωστόσο, συνέχισε να επισκέπτεται συχνά την ιταλική περιφέρεια Μάρκε, όπως μαρτυρούν τα θέματα των πινάκων του. Κατά τη διάρκεια αυτής της περιόδου ζωγράφισε τα πιο διάσημα από τα χειμερινά τοπία του. Πέθανε στη Ρώμη στις 21 Φεβρουαρίου 1780.Δεν πρέπει να συγχέεται με τον Φλωρεντινό ζωγράφο Πιέρ Φραντσέσκο Φόσκι (1502–1567). Έργα του Φραντσέσκο Φόσκι στο youtube
Αλχαράκε

Το Αλχαράκε (στα ισπανικά: Aljaraque) είναι ένα πόλη στην επαρχία της Ουέλβα στην Ανδαλουσία της Ισπανίας. Σύμφωνα με την απογραφή του 2018 η πόλη έχει πληθυσμό 21.054 κατοίκων. Στην αρχαία εποχή η πόλη ήταν γνωστή ως Καλαθούσα (αρχαία ελληνικά: Καλαθούσα) στους Έλληνες.

 Ο πληθυσμός του Αλχαράκε έχει αυξηθεί σταθερά τα τελευταία χρόνια λόγω της αύξησης της τιμής των ακινήτων στην Ουέλβα, αλλά και λόγω της ποιότητας ζωής στην αστική περιοχή. Το Αλχαράκε αποτελείται από τις επαρχίες Κοράλες, Μπελαβίστα, Ντεέσα Γκολφ και Λα Μοναθίγια, εκ των οποίων οι περισσότερες είναι αστικοποιημένες. Εκκλησία Νουέστρα Σενιόρα ντε λος Ρεμέδιος Ερμιτάζ της Νουέστρα Σενιόρα ντε λος Ρεμέδιος Εκκλησία της Νουέστρα Σενιόρα Ρέινα ντελ Μούντο Εκκλησία της Νουέστρα Σενιόρα ντε Μπελαβίστα Ερμιτάζ του Σαν Σεμπαστιάν Αρχαιολογικός χώρος Πάπα Ουβάς Κατάλογος δήμων της Ισπανίας Αλχαράκε - Πολυεδαφικό Σύστημα Πληροφοριών της Ανδαλουσίας
Henschel

Η Henschel (πλήρες όνομα: «Χένσελ και Υιός», γερμανικά: Henschel & Sohn) ήταν βιομηχανία μηχανημάτων, οχημάτων και αεροσκαφών με έδρα το Κάσσελ της Γερμανίας. Η εταιρεία στις αρχές τις δεκαετίας του 1970 διασπάστηκε. Σήμερα ο τομέας των φορτηγών ανήκει στην Daimler και ο τομέας τον τραίνων στην καναδική Bombardier

 Ο Γκέοργκ Κρίστιαν Καρλ Χένσελ (Georg Christian Carl Henschel) ίδρυσε την Χένσελ το 1810 στο Κάσσελ. Το εργοστάσιο έγινε ο μεγαλύτερος κατασκευαστής ατμομηχανών στη Γερμανία κατά τον 20ό αιώνα. Στις αρχές του 1935 η Χένσελ ξεκίνησε την παραγωγή του άρματος μάχης Panzer I. Κατά την έναρξη του Β' Παγκοσμίου Πολέμου (1939 - 1940) ξεκίνησε την παραγωγή σε μεγάλη κλίμακα των αρμάτων Panzer III και του Panzer VI Tiger, από το 1941. Υπήρξε επίσης ο κύριος κατασκευαστής του άρματος Panzer VI. Το 1945 διέθετε 8.000 εργάτες, οι οποίοι δούλευαν σε δύο δωδεκάωρες βάρδιες, ενώ χρησιμοποίησε πρακτικές δουλικής εργασίας. Τα εργοστάσια της εταιρίας ήταν μεταξύ των πλέον σημαντικών στόχων των συμμαχικών βομβαρδισμών και καταστράφηκαν σχεδόν ολοσχερώς. Μετά την πώληση στην Rheinstahl τo 1968 και την μεταπώληση η κατασκευή μηχανών αμαξοστοιχιών, φορτηγών κλπ. συνέχισε πλέον ανεξάρτητα. Άρματα μάχηςPanzer VI Tiger Tiger IIΑεροσκάφη και πύραυλοιHenschel Hs 117 Schmetterling (Butterfly, πεταλούδα), Πύραυλος επιφανείας - αέρος Henschel Hs 121, μαχητικό και εκπαιδευτικό (πρωτότυπο) Henschel Hs 122, αεροσκάφος συνδέσμου / αναγνωριστικό Henschel Hs 123, επίγειας προσβολής (διπλάνο) Henschel Hs 124, βαρύ μαχητικό και βομβαρδιστικό (πρωτότυπο) Henschel Hs 125, μαχητικό και εκπαιδευτικό (πρωτότυπο) Henschel Hs 126, αναγνωριστικό Henschel Hs 127, ταχύ μέσο βομβαρδιστικό (schnellbomber πρωτότυπο) Henschel Hs 129, επίγειας προσβολής Henschel Hs 130, αναγνωριστικό μεγάλου υψομέτρου και βομβαρδιστικό (πρωτότυπο) Henschel Hs 132, βομβαρδιστικό κάθετης εφόρμησης (αεριωθούμενο) (πρωτότυπο) Henschel Hs 293, βόμβα (πυραυλοκίνητη) Henschel Hs 294, βόμβα κατά στόχων επιφανείας (πυραυλοκίνητη) Henschel Hs 297 Henschel Hs 298, πύραυλος αέρος - αέρος (πυραυλοκίνητη)
Γεώργιος Γουλιέλμος του Ανοβέρου

Ο Γεώργιος Γουλιέλμος (Georg Wilhelm von Braunschweig-Lüneburg, 28 Οκτωβρίου 1880 - 20 Μαΐου 1912) ήταν από τον Οίκο του Αννοβέρου. Ήταν διάδοχος του τίτλου του βασιλείου του Αννοβέρου. Με τον αδόκητο θάνατό του από αυτοκινητιστικό ατύχημα, έγινε διάδοχος ο αδελφός του Ερνέστος Αύγουστο Γ΄.

 Ο Γεώργιος Γουλιέλμος Χριστιανός Αλβέρτος Εδουάρδος Αλέξανδρος Φρειδερίκος Βλαδίμηρος Ερνέστος Αδόλφος γεννήθηκε στο Γκμούντεν της Αυστρίας όπου ζούσε ο πατέρας του, διεκδικώντας τους γερμανικούς τίτλους του. Ήταν ο πρωτότοκος γιος του Ερνέστου Αυγούστου Β΄, Δούκα του Κάμπερλαντ και Πρίγκιπα του Ηνωμένου Βασιλείου, τιτουλάριου Βασιλιά του Αννοβέρου και Δούκα του Μπράουνσβαϊγκ. Μητέρα του ήταν η Τύρα των Γκλύξμπουργκ, κόρη του Χριστιανού Θ΄ της Δανίας. Ο Γεώργιος Γουλιέλμος υπηρέτησε ως λοχαγός στο 42ο Σύνταγμα της Αυστρίας. Το 1910 ο Γεώργιος Ε΄ του Ηνωμένου Βασιλείου του απένειμε το μεγαλόσταυρο του Βασιλικού Τάγματος της Βικτωρίας. Ήταν διάδοχος στα βρετανικά αξιώματα και τους γερμανικούς τίτλους του πατέρα του. Το 1912, επιστρέφοντας από την κηδεία του θείου του Φρειδερίκου Η΄ της Δανίας, με το αυτοκίνητό του έπαθε δυστύχημα στο Νάκελ του Βρανδεμβούργου. Ήταν 31 ετών και άγαμος. Επειδή ο 2ος γιος του Ερνέστου Αυγούστου Β΄ είχε αποβιώσει από το 1901, διάδοχος έγινε ο 3ος γιος του Ερνέστος Αύγουστος Γ΄. Ο Ερνέστος Αύγουστος Β΄ διεκδικούσε τους γερμανικούς τίτλους του από τον Γουλιέλμο Β΄ της Γερμανίας. Ο Γουλιέλμος Β΄ έστειλε τους δύο μεγαλύτερους γιους του στην κηδεία του Γεωργίου Γουλιέλμου. Αργότερα ο Ερνέστος Αύγουστος Γ΄ πήγε στο Βερολίνο να ευχαριστήσει τον αυτοκράτορα και εκεί ερωτεύτηκε την κόρη του Βικτωρία Λουίζα. Για να γίνει ο γάμος, επήλθε συμφωνία των δύο μερών: ο γαμπρός θα γινόταν σύμμαχος της Γερμανίας και θα έπαιρνε μόνο τον τίτλο του δούκα του Μπράουνσβαϊγκ. Έτσι η κηδεία του Γεωργίου Γουλιέλμου έγινε αφορμή συμφιλίωσης. Κόρη του ζεύγους είναι η Φρειδερίκη, σύζυγος του Παύλου της Ελλάδας. Ο Ερνέστος Αύγουστος Γ΄ έδωσε το όνομα του αδικοχαμένου αδελφού του στον 2ο γιο του. Darryl Lundy (10 May 2003). "Georg Wilhelm Hanover, Prince of Hanover". thePeerage.com. Retrieved 21 July 2008. External link in |publisher= (help) Allan Raymond (24 June 2008). "Hanover Royal Family". Monarchies of Europe website. Archived from the original on 23 February 2014. Retrieved 17 August 2008. External link in |publisher= (help) http://www.burkespeerage.com/articles/roking11.aspx The London Gazette: no. 28383. p. 4075. 10 June 1910.
Στο όνομα της αγάπης

Στο όνομα της αγάπης (Ισπανικά: En nombre del amor) είναι τηλενουβέλα μεξικάνικης παραγωγής του 2008. Είναι ριμέικ της Μεξικάνικης τηλενουβέλας του 1991, Cadenas de amargura.Πρωταγωνιστούν Άλισον Λος, Σεμπαστιάν Σουρίτα, Βικτόρια Ρούφο, Αρτούρο Πενίτσε και Λετίσια Καλντερόν.

 Αυτή είναι η ιστορία της Παλόμα, ενός νεαρού κοριτσιού που έχασε τους γονείς της σε αυτοκινητιστικό ατύχημα, μετά το οποίο η θεία της Καρλότα, αδελφή του πατέρας της, έγινε κηδεμόνας της και με σκοπό να την εκδικηθεί, λόγω ότι η πραγματική της μητέρα, Μακαρένα είχε σχέση με τον άντρα που ήταν ερωτευμένη. Άλισον Λος ως Παλόμα Εσπινόσα ντε λος Μοντέρος Ντίας/Παλόμα Γκαμπόα Εσπινόσα ντε λος Μοντέρος Σεμπαστιάν Σουρίτα ως Εμιλιάνο Σάενς Νοριέγα Βικτόρια Ρούφο ως Μακαρένα Εσπινόσα ντε λος Μοντέρος Ντίας Αλταϊρ Χαράμπο ως Ρομίνα Μονδραγόν Ρίος Αρτούρο Πενίτσε ως Πάδρε Χουάν Κριστόμπαλ Γκαμπόα Μαρτέλι Λετίσια Καλντερόν ως Καρλότα Εσπινόσα ντε λος Μοντέρος Ντίας Λουίς Άτσα ως Ινιάκι Ιπαραγκίρρε Λάουρα Φλόρες ως Καμίλα Ρίος Σέσαρ Έβορα ως Εουχένιο Λισάρδε Νατάλια Εσπερόν ως Λους Λαγίγιο Σοράιδα Γκόμες ως Λιλιάνα Βέγα Αλφρέδο Αδάμε ως Ραφαέλ Σάενς Βίκτορ Καμάρα ως Ορλάντο Φερρέρ Μάγδα Γκουσμάν ως Ρουφίνα "Ρούφι" Μαρτίνες Κάρμεν Μοντέχο ως Μάντελεϊν Μαρτέλι χηρ. ντε Γκαμπόα Ολίβια Μπούσιο ως Ντιάνα Γουαδέλια Νοριέγα ντε Σάενς Λουίς Γατίκα ως Φισκάλ Κορδέρο Χεράρδο Μούργια ως Χουάν Καρμόνα/Μπασίλιο Γαϊτάν Φερντινάντο Βαλένσια ως Χερμάν Αλταμιράνο Πάμπλο Μαγαγιάνες ως Ααρόν Εουχένιο Σαλασάρ Κιέτα Λαβάτ ως Μητέρα Ηγουμένη Ανχελίνα Πελάες ως Αρκάδια Ορτίζ Λουσέρο Λάντερ ως Ινές Κορτασάρ Εδουάρδο Λινιάν ως Πάδρε Μπενίτο Φαρίας Νταβίντ Οστρόσκι ως Ιατ. Ροδόλφο Μπερμούντες Γιολάντα Βεντούρα ως Ανχέλικα Σιένεγα Πάτι Ντίας ως Ντάλια Ουγάρτε ντε Ιπαραγκίρρε Σόιλα Κινιόνες ως Δόνια Μέτσε Ραμόν Αμπασκάλ ως Χοέλ Μαρτίνες Χόρχε Αλμπέρτο Μπολάνιος ως Σαμουέλ Μονδραγόν Λόλα Φορνέρ ως Κάρμεν Μανουέλ Ναβάρρο ως Αλόνσο Ιπαραγκίρρε Χαϊδέ Ναβάρρα ως Μίριαμ Κλάουδια Γοδίνες ως Άνα Μαρ Σέρχιο Καταλάν ως Νταρίο Πενιαλόσα Αλφόνσο Ιτουράλντε ως Χουάνχο Ούγκο Μάσιας Μακοτέλα ως Πέδρε Ματέο Έρικ Ελίας ως Γκαμπριέλ ΛισάρδεΓκεστ εμφανίσεις Λουίς Κουτουριέρ ως Ροδρίγο Εσπινόσα ντε λος Μοντέρος Εδουάρδο Καπετίγιο ως Χαβιέρ Εσπινόσα ντε λος Μοντέρος Βίβι Γαϊτάν ως Σαγράριο Ντίας ντε Εσπινόσα ντε λος Μοντέρος Γιάνι Τόρρες ως Παλόμα Εσπινόσα ντε λος Μοντέρος Ντίας (παιδί) Χεορχίνα Ντομίνγκες ως Ρομίνα Μονδραγόν Ρίος (παιδί) Λουσιάνο Κοριγιάνο ως Εμιλιάνο Σάενς Νοριέγα (παιδί) Ραφαέλ Βαλντές ως Σαλβαδόρ "Τσάβα" Η Τηλενουβέλα βραβεύτηκε με τα εξής βραβεία: 2 Βραβεία TVyNovelas (Ανταγωνίστρια, Άνδρας Αποκάλυψη) 4 Βραβεία ACE (Τηλενουβέλα, Σκηνοθεσία, Πρωταγωνίστρια, Άνδρας Συμπρωταγωνιστής) 4 Βραβεία People en Español (Ριμέικ, Ανταγωνίστρια, Νεαρή ΗΘοποιός, Ζευγάρι) 2 Βραβεία Micrófono de Oro (Ανδρική Καλλιτεχνική Πορεία, Γυναικεία Καλλιτεχνική Πορεία) 1 Βραβείο TV Adicto Golden (Τηλενουβέλα Υψηλής Τηλεθέασης) Στο όνομα της αγάπης στην IMDb
Πάπας Ουρβανός Α΄

Ο άγιος Ουρβανός Α΄ (Papa Urbano I, ... - 23 Μαΐου 230) ήταν Πάπας από το 222 ως το 230. Γεννήθηκε στη Ρώμη και ήταν Ποντίφικας επί αυτοκρατορίας του Αλέξανδρου Σεβήρου. Διαδέχθηκε στο αξίωμα τον Πάπα Κάλλιστο Α΄ και αναφέρεται στον Ευσέβιο, στην ιστορία του και ονομαστικά στην επιγραφή που βρίσκεται στο Coemeterium Callisti. Ωστόσο είναι άγνωστα άλλα στοιχεία για τη ζωή του. Ο Ουρβανός εξελέγη Πάπας έπειτα από το θάνατο του Κάλλιστου Α΄, στις 14 Οκτωβρίου του 222. Πέθανε μαρτυρικά στις 23 Μαΐου και ετάφη δύο ημέρες μετά, οπότε και εορτάζεται η μνήμη του (25 Μαΐου). Ετάφη στο Coemetarium Praetextati. Ο Ουρβανός Α΄ είναι ο πρώτος Πάπας του οποίου η παραμονή στο αξίωμα μπορεί να χρονολογηθεί απόλυτα.Τον διαδέχθηκε ως Πάπας ο άγιος Ποντιανός

 Ο Ουρβανός ανακηρύχθηκε σε άγιο και του αποδίδεται το θαύμα του αναποδογυρίσματος ενός ειδώλου μέσω προσευχής. Λέγεται ότι έπειτα από το θαύμα αυτό ο Πάπας συνελήφθη, βασανίστηκε και τελικά εκτελέστηκε με αποκεφαλισμό. Μετά το θάνατό του , επτά Πάπες που τον διαδέχθηκαν πήραν το όνομά του. Ο Ουρβανός απαντάται σε πολλά είδη τέχνης. Συχνά απεικονίζεται καθιστός φορώντας την παπική τιάρα και τους μανδύες και κρατώντας ένα σπαθί στραμμένο προς τη γη. Ένα παράδειγμα τέτοιας απεικόνισης. Διαφορετική απεικόνιση είναι φορώντας μίτρα και κρατώντας σταφύλια. Παραδείγματα: 1 και 2 Λιγότερο γνωστές απεικονίσεις είναι: έπειτα από τον αποκεφαλισμό του, έχοντας δίπλα του την παπική τιάρα. καθώς πέφτουν είδωλα από μία στήλη, τη στιγμή του αποκεφαλισμού του, να βασανίζεται στον πάσσαλο, καθισμένος με ένα νεαρό άνδρα (τον άγιο Βαλεριανό) πλάι του και έναν ιερέα που κρατά βιβλίο.
Πρωτάθλημα Ελλάδας ράγκμπι ανδρών 2011-2012

Το Πρωτάθλημα Ελλάδας ράγκμπι γιούνιον ανδρών της περιόδου 2011–12 ήταν το 7ο που διεξήχθη σε μορφή εθνικής κατηγορίας και που διοργάνωσε η Ελληνική Ομοσπονδία Ράγκμπυ. Πρωταθλήτρια αναδείχθηκε η ομάδα των Σπρίνγκμποκς Αττικής (Αttica Springboks RFC) για πρώτη φορά στην Ιστορία της έχοντας ως προπονητή τον Νίκο Πετρόπουλο.

 Πρωταθλητές αναδείχθηκαν οι Σπρίνγκμποκς Αττικής (Αttica Springboks RFC) όπου επικράτησαν στον ημιτελικό την ομάδα του Πόλις Αιγάλεω με σκορ 99-0. Ο τελικός δεν πραγματοποιήθηκε, καθώς στον έτερο ημιτελικό μεταξύ Ράγκμπι Αθηνών και Ηρακλή Θεσσαλονίκης το ματς διεκόπη λόγω γενικευμένης συμπλοκής των παικτών. http://www.rugbynews.gr https://web.archive.org/web/20191118051604/http://rugbyunion.gr/
Άγιος Βασίλειος Άρτας

Ο Άγιος Βασίλειος είναι οικισμός της τοπικής κοινότητας Πηγών, της δημοτικής ενότητας (τέως δήμου) Τετραφυλίας, του δήμου Γεωργίου Καραϊσκάκη, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και Άρτας, στο γεωγραφικό διαμέρισμα Ηπείρου.

 Ο Άγιος Βασίλειος είναι ορεινός οικισμός στο ανατολικό άκρο του νομού Άρτας, στις νοτιοανατολικές κλιτύς του όρους Κοκκινόλακκος, ακριβώς δίπλα στα όρια με τον νομό Καρδίτσας και στη δυτική όχθη του Αχελώου, σε μέσο σταθμικό υψόμετρο 500. Απέχει 78 χλμ. περίπου ΒΑ. της Άρτας. Ο οικισμός αναγνωρίστηκε το 1940 και προσαρτήθηκε στην κοινότητα Πηγών. Με το ΦΕΚ 244Α - 04/12/1997 αποσπάστηκε από την κοινότητα Πηγών και προσαρτήθηκε στον δήμο Τετραφυλίας. Με το ΦΕΚ 87Α - 07/06/2010 αποσπάστηκε από τον δήμο Τετραφυλίας και προσαρτήθηκε στον δήμο Γεωργίου Καραϊσκάκη. Η εκκλησία του Αγίου Γεωργίου, στο νοτιοκεντρικό τμήμα του οικισμού, σε τοποθεσία με θέα στον Αχελώο. Διαθέτει αξιόλογο ξύλινο τέμπλο και πετρόχτιστη βρύση στον προαύλιο χώρο. Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) eetaa.gr
Δολοφονία μαθήτριας στη Σασέμπο

Η δολοφονία μαθήτριας στη Σασέμπο (ιαπωνικά: 佐世保女子高生殺害事件, Sasebo Joshikōsei Satsugai jiken) ονομάζεται η δολοφονία εις βάρος μίας 15χρονης Ιαπωνίδας μαθήτριας, ονόματι Αΐγουα Ματσούα (松尾 愛和, Matsuo Aiwa) από μία συνομήλικη συμμαθήτριας της, στις 26 Ιουλίου του 2014. Η δολοφονία έλαβε χώρα στο διαμέρισμα της δεύτερης, στο Σασέμπο της περιφέρειας του Ναγκασάκι, όπου η Ματσούα χτυπήθηκε με μεταλλικό εργαλείο, στραγγαλίστηκε μέχρι θανάτου και, τέλος, διαμελίστηκε και αποκεφαλίστηκε.

 Η 15χρονη (που λίγες μέρες μετά έγινε 16) δολοφόνος, της οποίας το όνομα ποτέ δεν δημοσιεύθηκε από την αστυνομία, για λόγους προστασίας της οικογένειας, έστειλε λεπτομέρειες και εικόνες στο γνωστό ιαπωνικό τηλεοπτικό σταθμό 2channel.Η δολοφόνος είπε στις αρχές ότι «Έπρεπε να σκοτώσω κάποιον. Αγόρασα μόνη μου τα εργαλεία για αυτό». Η 15χρονη, λίγο καιρό πριν είχε επιτεθεί στον πατέρα της με ένα μεταλλικό ρόπαλο του baseball, προτρέποντας τον να μετακομίσει μαζί με τη μητριά της (η βιολογική της μητέρα είχε πεθάνει χρόνια πριν) στο διαμέρισμά της, όταν αυτή ξεκίνησε το λύκειο.Επίσης, πιστεύεται ότι είχε δοκιμάσει να κάνει ανατομή σε μία γάτα, με τις αρχές να βρίσκουν δεκάδες ιατρικά βιβλία στην κατοχή της. Στο άκουσμα των γεγονότων η Fuji TV διέκοψε την προβολή του anime Psycho-Pass, το οποίο περιείχε δολοφονίες μαθητριών. Τα επακόλουθα για την οικογένεια της ήταν κι αυτά θλιβερά: Ο πατέρας της πήγε να ζητήσει συγγνώμη από την οικογένεια του θύματος, τον ίδιο μήνα της δολοφονίας, λέγοντας πως ήταν ψυχικά διαταραγμένη και στις 5 Οκτωβρίου του ίδιου έτους αυτοκτόνησε δια απαγχονισμού.Το περιστατικό απασχόλησε κι άλλο εκείνο το έτος την Ιαπωνία, καθώς ένας ψυχίατρος, ο οποίος την είχε εξετάσει πριν το περιστατικό, είχε προειδοποιήσει την αντίστοιχη παιδική πρόνοια, ότι «Αν το κορίτσι μείνει ως είναι, υπάρχει φόβος να σκοτώσει κάποιον». Μετά την αποκάλυψη αυτής της δήλωσης, τρεις εργαζόμενοι από το αντίστοιχο κέντρο του Ναγκασάκι, εκδιώχθηκαν από το πόστο τους το 2015. Η περιφερειακή κυβέρνηση δήλωσε ότι το κέντρο είχε «αποτύχει να εκπληρώσει τα καθήκοντά του».
Λύγκας

Ο λύγκας (στα αρχαία: λυγξ), ή τσαγκανόλυκος, είναι γένος της οικογένειας των Αιλουροειδών. Διακρίνονται τέσσερα είδη λυγκών, τα οποία διαβιούν όλα στο βόρειο ημισφαίριο. Ο ευρασιατικός λύγκας, ο οποίος έχει μάλλον εξαφανισθεί από την ελληνική επικράτεια όπου ζούσε ακόμη μέχρι πριν από μία πεντηκονταετία, είναι το τρίτο μεγαλύτερο σαρκοβόρο της Ευρώπης μετά την αρκούδα και τον λύκο. Στην Ελλάδα απαντάται στην περιοχή Φλώρινας, ο Βαλκανικός λύγκας (Lynx lynx martinoi), υποείδος του Ευρασιατικού λύγκα.

 Είναι μεσαίου μεγέθους αιλουροειδές με ψηλά πόδια. Ανάλογα με το είδος το μήκος τους φτάνει από 70 εκατοστά μέχρι στα 1,20 μέτρα, και το ύψος τα 35 μέχρι τα 70 εκατοστά και το βάρος να κυμαίνεται από 7 έως 35 κιλά. Τα μπροστινά πόδια είναι κοντύτερα από τα πίσω. Έχουν πολύ κοντή ουρά συγκριτικά με τις άλλες γάτες, που καταλήγει σε μαύρη κορυφή. Το κεφάλι είναι στρόγγυλο με παχιά γενειάδα στα μάγουλα και μαύρες τούφες που ξεπροβάλλουν από τα αφτιά μέχρι πέντε εκατοστά. Η γούνα του λύγκα είναι πολύ πυκνή, έχει συνήθως στίγματα και το χρώμα της διαφέρει ανά εποχή και είδος, από μπεζ και γκρι μέχρι κοκκινωπή και καφέ, ενώ στο πηγούνι, το στήθος και την κοιλιά είναι σχεδόν λευκή. Όπως οι περισσότερες γάτες έτσι και οι λύγκες είναι μοναχικά ζώα με μεγάλη περιοχή επίβλεψης. Ζευγαρώνουν τέλη του χειμώνα και γεννούν 2-4 μικρά μία φορά το χρόνο. Ο χρόνος κύησης είναι περίπου 70-80 ημέρες. Τα μικρά μένουν με τη μητέρα τους για έναν ακόμη χειμώνα μέχρι να ωριμάσουν και να ανεξαρτητοποιηθούν. Σκαρφαλώνουν με ευκολία στα δέντρα, έχουν καλές αλτικές ικανότητες και αντέχουν στις μεγάλες πορείες. Κυνηγούν τα θηράματά τους μετά το σούρουπο ή τη νύχτα. Σε αυτά συμπεριλαμβάνονται μικρά οπληφόρα όπως ελάφια, ζαρκάδια, αγριοκάτσικα και πρόβατα, αλλά κυρίως μικρότερα ζώα όπως λαγοί, ψάρια, σκίουροι, ποντίκια, γαλοπούλες, πέρδικες και άλλα πτηνά. Υπάρχουν τέσσερα είδη λύγκα: ευρασιατικός ή κοινός λύγκας (Λυγξ ο λυγξ - Lynx lynx), το μεγαλύτερο απ' όλα τα είδη ιβηρικός ή παρδαλωτός λύγκας (Λυγξ ο παρδαλωτός - Lynx pardinus), το πιο απειλούμενο αιλουροειδές στον κόσμο Καναδικός λύγκας (Λυγξ ο καναδικός - Lynx canadensis) Ερυθρός λύγκας (Λυγξ ο ερυθρός - Lynx rufus) το μικρότερο είδοςΣτην παλαιότερη βιβλιογραφία αναφέρεται το αφρικανικό αιλουροειδές καρακάλ και ως λύγκας της ερήμου λόγω φαινομενικής ομοιότητας. Το ζώο αυτό ανήκει όμως σε άλλο γένος και έχει άμεση συγγένεια με την αφρικανική χρυσότριχη αγριόγατα. Στο παρακάτω κλαδόγραμμα φαίνεται η θέση του γένους Lynx στην οικογένεια των αιλουριδών: Η εξέλιξη των σύγχρονων ειδών του λύγκα: Δεν έχει προσδιοριστεί με βεβαιότητα αν ο λύγκας εξελίχθηκε στη Βόρειο Αμερική ή στην Ευρασία και την Αφρική. Απολιθώματα του γένους εμφανίζονται στο Πλειόκαινο.
Ο Άμποτ κι ο Κοστέλο συναντούν τον δρ. Τζέκιλ και τον κ. Χάιντ

Το Ο Άμποτ κι ο Κοστέλο συναντούν τον Δρ. Τζέκιλ και τον κ. Χάιντ (Abbott and Costello meet Dr. Jekyll and Mr. Hyde) είναι μια αμερικάνικη κωμωδία τρόμου, του 1953, με σκηνοθέτη τον Τσαρλς Λάμοντ, και πρωταγωνιστούν οι δύο αφέντες της κωμωδίας Μπαντ Άμποτ και Λου Κοστέλο, μαζί με τον αφέντη των ταινιών τρόμου, Μπόρις Καρλόφ. Η ιστορία και το σενάριο γραμμένα από τους Σιντ Φιλντς και Χάουαρντ Ντιμσντέιλ, καθώς η ταινία είναι βασισμένη σε χαρακτήρες στη νουβέλα τρόμου το Ρόμπερτ Λούις Στίβενσον Δόκτωρ Τζέκιλ και Κύριος Χάιντ.

 Μπαντ Άμποτ ως Σλιμ Λου Κοστέλο ως Τάμπι Μπόρις Καρλόφ ως Δρ. Χένρι Τζέκιλ/Κύριος Χάιντ Κρέιγκ Στίβενς ως Μπρους Άνταμς Χέλεν Γουέστκοτ ως Βίκι Έντουαρντς Ρέγκιναλντ Ντένι ως Επιθεωρητής Τζων Ντίρκς ως Μπάτλεϊ Δύο αμερικάνοι αστυνομικοί ταξιδεύουν στην Αγγλία για σπουδές αστυνομική τακτική. Κλειδώνονται στην φυλακή, και κάποιος δόκτωρ Τζέκιλ τους βγάζει έξω. Ο Τζέκιλ δολοφονούσε συναδέλφους του που κορόιδευαν τα πειράματά του, και έχει στο νου κι άλλους φόνους. Ο Τζέκιλ εργάζεται πάνω σε μια φόρμουλα που τον μεταμορφώνει στον απαίσιο κ. Χάιντ, που κάνει ένεση στον Τάμπι. Η ταινία είναι επίσης γνωστή ως Δόκτωρ Τζέκιλ και Κυρία Χάιντ (Dr. Jekyll and Mrs. Hyde).
Πανελλήνιος Σάντμπερι

Ο Πανελλήνιος Σάντμπερι (Sudbury Panhellenic SC) είναι ερασιτεχνικός ελληνοκαναδικός ποδοσφαιρικός σύλλογος που εδρεύει στην πόλη Σάντμπερι της πολιτείας Οντάριο του Καναδά. Ιδρύθηκε το 1998, έχει χρώματα γαλανόλευκα και ως έμβλημα την ελληνική σημαία. Ως έδρα χρησιμοποιεί το "Cambrian College Field". Πρόεδρος του είναι ο Στιβ Λόλας, αντιπρόεδρος ο Μπιλ Ζωγραφόπουλος, γραμματέας ο Τζο Πέρσης και μέλη του ΔΣ οι Κιμ Σάντερσον, Φάμπιο Μπέλι, Κρις Χατζής.

 Ο Πανελλήνιος μετέχει στο πρωτάθλημα της βόρειας ζώνης (North Region Soccer League - NRSL) της ποδοσφαιρικής ομοσπονδίας του Οντάριο (Ontario Soccer Association) και στo Κύπελλο Κεμπέκ-Οντάριο (Coupe Quebec - Ontario Cup). Το 2010 στο Κύπελλο εμφανίστηκε ως "Sudbury Panhellenic Zeus" (Πανελλήνιος Ζευς Σάντμπερι). Εκτός από την ανδρική ομάδα έχει ομάδες νέων, εφήβων, παίδων και ακαδημιών. Επίσης, διατηρεί ομάδα γυναικείου ποδοσφαίρου που μετέχει στην "Ontario Women Soccer League" και ομάδες κοριτσιών μικρότερων ηλικιών. Ο Πανελλήνιος από το πρώτο έτος της ίδρυσης του καθιέρωσε ένα ετήσιο ποδοσφαιρικό τουρνουά, το "Panhellenic Soccer Tournament", στο οποίο μετέχουν ομάδες αγοριών και κοριτσιών διαφόρων ηλικιών από διάφορες πόλεις της περιφέρειας. Ξεκίνησε το 1999 με τρεις ηλικιακές κατηγορίες αγοριών (Κ-12, Κ-14, Κ-15, Κ-16), ενώ το 2000 διεξήχθησαν αγώνες δεκατριών ηλικιακών κατηγοριών (οκτώ αγοριών και πέντε κοριτσιών). Σταδιακά εξελίχθηκε να είναι το ποδοσφαιρικό γεγονός της χρονιάς στην πόλη, στο οποίο συμμετέχουν δεκάδες σύλλογοι με ομάδες αγοριών και κοριτσιών ηλικιών από Κ-11 ως Κ-21. Από το 2000 περιλαμβάνει και τουρνουά γυναικείων ομάδων (ενηλίκων). Ιστοσελίδα Panhellenic Ontario Soccer Association. Ακαδημίες Πανελληνίου Ontario Women’s Soccer League. Αρχειοθετήθηκε 2011-06-25 στο Wayback Machine.
ΑΕΚ Καθολικής

Η Αθλητική Ένωση Καθολικής (ΑΕΚ) ήταν κυπριακή ποδοσφαιρική ομάδα με έδρα την συνοικία Καθολική της Λεμεσού. Η ομάδα ιδρύθηκε το 1981. Έχει συμμετοχές στη Γ΄ κατηγορία ποδοσφαίρου της Κύπρου. Χρώματα της ομάδας είναι το κίτρινο και το μαύρο. Έμβλημα της είναι ο δικέφαλος αετός.

 Η ΑΕΚ ιδρύθηκε το 1981. Το σωματείο ιδρύθηκε στη μνήμη δύο ηρωών της περιοχής: Του Ανδρέα Δημητρίου που έπεσε κατά την διάρκεια του αγώνα της ΕΟΚΑ και του Φαίδωνα Ρήγα που έπεσε κατά την τουρκική εισβολή το 1974. Η ομάδα ξεκίνησε να αγωνίζεται στις διοργανώσεις της ΠΑΑΟΚ. Το 1985 ήταν δευτεραθλήτρια στο πρωτάθλημα πρωταθλητριών ΣΤΟΚ και έτσι εντάχθηκε στην δύναμη της ΚΟΠ και στη Γ΄ κατηγορία, στην οποία αγωνίστηκε μέχρι το 1997. Το 1997 και ενώ είχε υποβιβαστεί στην Δ΄ κατηγορία ποδοσφαίρου ανδρών Κύπρου, ενοποιήθηκε με τον Αχιλλέα Αγίου Θεράποντος δημιουργώντας την ομάδα ΑΕΚ/Αχιλλέας Αγίου Θεράποντος η οποία διαλύθηκε το 2005. Το 2010 η ΑΕΚ Καθολικής επανασυστάθηκε και αγωνίστηκε στις διοργανώσεις της ΠΑΑΟΚ μέχρι και το 2019 οπόταν και ανέστειλε τη λειτουργία της. Ποδόσφαιρο στην Κύπρο ΑΕΚ Καθολικής, επίσημος λογαριασμός στο Facebook.
Τόνι Σαβέβσκι

Ο Τόνι Σαβέβσκι (σλαβομακεδονικά: Тони Савевски‎· γεννήθηκε 14 Ιουνίου 1963) είναι Βορειομακεδόνας πρώην ποδοσφαιριστής που αγωνιζόταν στη θέση του μέσου. Θεωρείται ένας από τους κορυφαίους ξένους ποδοσφαιριστές που έχουν αγωνιστεί στο ελληνικό ποδόσφαιρο.

 Γεννήθηκε το 1963 στη Μπίτολα της ΣΟΔ της Γιουγκοσλαβίας (στο τότε γιουγκοσλαβικό κρατίδιο της ΣΔ της Μακεδονίας, τη σημερινή Βόρεια Μακεδονία). Ξεκίνησε την καριέρα του στην τοπική ομάδα της πόλης του, την Πέλιστερ Μπιτόλα και σε ηλικία 17 ετών μεταγράφηκε στην Βαρντάρ Σκοπίων η οποία αγωνιζόταν στην πρώτη κατηγορία του Γιουγκοσλαβικού πρωταθλήματος. Με την Βαρντάρ κατέκτησε το πρωτάθλημα Γιουγκοσλαβίας το 1987 ενώ ενάμισι περίπου χρόνο μετά, τον Δεκέμβρη του 1988 πήρε μεταγραφή στην ΑΕΚ. Στην ΑΕΚ παρέμεινε μέχρι το 2001 οπότε και σταμάτησε την ποδοσφαιρική του καριέρα. Έχει συνδέσει το όνομά του με την χρυσή περίοδο της ιστορίας της ΑΕΚ, με την οποία κατέκτησε συνολικά 4 πρωταθλήματα,3 κύπελλα, 1 Λιγκ καπ και δύο Σούπερ Καπ. Ο Σαβέβσκι ήταν από τους σημαντικότερους συντελεστές των επιτυχιών αυτής της περιόδου.Συνολικά έχει αγωνιστεί σε 181 αγώνες στην Βαρντάρ Σκοπίων πετυχαίνοντας 10 γκολ, και σε 357 αγώνες στην ΑΕΚ πετυχαίνοντας συνολικά 52 γκολ. Μάλιστα είναι ο τρίτος κατά σειρά ξένος ποδοσφαιριστής σε συμμετοχές στο ελληνικό πρωτάθλημα μετά τους Κριστόφ Βαζέχα και Πρέντραγκ Τζόρτζεβιτς. Συνολικά στην καριέρα του στους δύο συλλόγους έπαιξε σε 537 αγώνες και σημείωσε 62 γκολ. Αγωνίστηκε επίσης στην εθνική ομάδα της Γιουγκοσλαβίας σε δύο αγώνες (Ολυμπιάδα 1988 στην Σεούλ) και στην εθνική ομάδα της Πρώην Γιουγκοσλαβικής Δημοκρατίας της Μακεδονίας (η σημερινή Εθνική Βόρειας Μακεδονίας) σε εννέα αγώνες. Ο Σαβέβσκι έχει κατακτήσει στο διάστημα που αγωνιζόταν ως ποδοσφαιριστής 5 πρωταθλήματα, 3 κύπελλα, 2 Σουπερ Καπ και 1 Λιγκ Καπ. Αναλυτικά: Βαρντάρ Σκοπίων 1 Πρωτάθλημα Γιουγκοσλαβίας (1987) ΑΕΚ 4 πρωταθλήματα Ελλάδας (1989, 1992,1993,1994) 3 κύπελλα Ελλάδας (1996,1997,2000) 1 Λιγκ Καπ Ελλάδας (1990) 2 Σούπερ Καπ Ελλάδας (1989,1996) Ο Τόνι Σαβέβσκι ξεκίνησε την καριέρα του ως προπονητής αμέσως μετά την λήξη της ποδοσφαιρικής του καριέρας, τον Ιανουάριο του 2001, όταν διαδέχτηκε στον πάγκο της ΑΕΚ τον Γιάννη Παθιακάκη. Την επόμενη χρονιά ανέλαβε προπονητής του Απόλλωνα Λεμεσού όπου παρέμεινε μία χρονιά και στην συνέχεια ανέλαβε προπονητής στην Ομόνοια Λευκωσίας με την οποία κατέκτησε το πρωτάθλημα Κύπρου το 2003. Από το 2004 ανέλαβε τεχνικός διευθυντής της ομάδας νέων της ΑΕΚ μέχρι το 2012. Το 2012 ανέλαβε ξανά προπονητής στην Ομόνοια Λευκωσίας, μέχρι τον Δεκέμβρη του 2013 όταν και παραιτήθηκε. Σπόρ ιστορίες: Τόνι Σαβέβσκι (Μέρος: 1) (Αρχείο ντοκιμαντέρ της ΕΡΤ) Σπόρ ιστορίες: Τόνι Σαβέβσκι (Μέρος: 2) (Αρχείο ντοκιμαντέρ της ΕΡΤ)
Εξαγωγή μπλομπ

Στη τεχνολογία της όρασης υπολογιστών (που σχετίζεται μα δεν είναι το ίδιο με την μηχανική όραση), η διαδικασία εξαγωγής μπλομπ (blob extraction) επιτρέπει τη κατηγοριοποίηση εικονοστοιχείων μιας ψηφιακής εικόνας σε ξεχωριστές ομάδες. Η εξαγωγή μπλομπ συνήθως εφαρμόζεται σε μια δυαδική εικόνα που είναι αποτέλεσμα από ένα thresholding step. Τα μπλομπ μπορεί να μετρηθούν, να φιλτραριστούν, και να παρακολουθηθούν. Υπάρχουν κι άλλα ονόματα για αυτή τη τεχνική, και οι ειδικοί δεν έχουν κατασταλάξει σε μια ονομασία. Τα άλλα ονόματα είναι ταμπελοποίηση περιοχών (region labeling), ταμπελοποίηση συνδεδεμένων μερών (connected-component labeling), ανακάλυψη των μπλομπ (blob discovery), ή εξαγωγή περιοχών (region extraction). Υπάρχουν δυο διάσημοι αλγόριθμοι για αυτή τη διαδικασία, ένας βηματικός αλγόριθμος (sequential) κι ένας επαναλαμβανόμενος (recursive). Η εξαγωγή μπλομπ σχετίζεται μεν, μα δεν είναι το ίδιο δε, με την αναγνώριση μπλομπ (blob detection).

 Δημιούργησε μετρητή περιοχών Ψάξε μέσα στην εικόνα (στο παρακάτω παράδειγμα υποθέτουμε πως το ψάξιμο γίνεται από τα αριστερά προς τα δεξιά και από πάνω προς τα κάτω): Για κάθε εικονοστοιχείο, κοίτα το βόρειο και δυτικό εικονοστοιχείο (όταν λειτουργούμε με τεταρτοσυνδεσιμότητα) ή το βορειοανατολικό, βόρειο, βορειοδυτικό, και δυτικό πίξελ όταν λειτουργούμε με οχτασυνδεσιμότητα για συγκεκριμένο κριτήριο περιοχών (π.χ. τιμή έντασης 1 σε δυαδική εικόνα, ή παρόμοια ένταση με συνδεδεμένα εικονοστοιχείο σε εικόνα επιπέδων του γκρι). Εάν κανένα γειτονικό εικονοστοιχείο δεν ταιριάζει με το κριτήριο τότε γράψε στη περιοχή τη τιμή του μετρητή περιοχών και αύξησε το μετρητή περιοχών. Εάν μόνο ένα γειτονικό εικονοστοιχείο ταιριάζει με το κριτήριο τότε βάλε το εικονοστοιχείο σε αυτή τη περιοχή. Εάν πολλά γειτονικά εικονοστοιχεία ταιριάζουν και είναι όλα στην ίδια περιοχή τότε βάλε το εικονοστοιχείο σε αυτή τη περιοχή. Εάν πολλά γειτονικά εικονοστοιχεία ταιριάζουν και ανήκουν σε διαφορετικές περιοχές, τότε βάλε το εικονοστοιχείο σε μία από τις περιοχές αυτές (δεν έχει σημασία ποια). Κράτα μια σημείωση ότι όλες αυτές οι περιοχές είναι ισοδύναμες. Ψάξε την εικόνα ξανά, βάζοντας σε όλες τις ισοδύναμες περιοχές την ίδια τιμή περιοχής. Horn, Berthold Klaus Paul (1986). Robot Vision. MIT Press. σελίδες 69–71. ISBN 0-262-08159-8. OpenCV blob extraction library (Αγγλικά)
2448 Σόλοχοφ

Ο Σόλοχοφ (Sholokhov) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,40. Ανακαλύφθηκε το 1975 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού συγγραφέα Μιχαήλ Σόλοχοφ.

 Η μέση διάμετρος του Σόλοχοφ εκτιμάται σε 30,24 ± 2,9 χιλιόμετρα. Ο φασματικός τύπος του είναι L, ενώ το γεωμετρικό άλβεδό του είναι 0,134 ± 0,030. Ο Σόλοχοφ περιστρέφεται γύρω από τον εαυτό του μία φορά κάθε 7 ως 13 ώρες περίπου. Τροχιά από το JPL (Java) / Εφημερίδα
Ορδόνιο Γ΄ του Λεόν

Ο Ορδόνιο Γ΄, ισπαν.: Ordoño III, ( π. 926 – 956) από τον Οίκο των Αστουριών-Λεόν ήταν ο βασιλιάς του Λεόν από το 951 έως το 956, γιος και διάδοχος του Ραμίρο Β’ (931 – 951). Αντιμετώπισε τη Ναβάρρα και την Καστίλη, οι ηγεμόνες των οποίων υποστήριξαν τον ετεροθαλή αδελφό του Σάντσο Α΄ τον Παχύ αμφισβητώντας την αξίωση του Ορδόνιο Γ΄ για τον θρόνο.

 Έπρεπε επίσης να αντιμετωπίσει την εσωτερική εξέγερση, τις επιθέσεις από τους μουσουλμάνους της αλ-Ανταλούς και την εξέγερση της Γαλικίας. Σε απάντηση στους Μουσουλμάνους, ο Oρδόνιο Γ΄ οδήγησε μία επιδρομή μέχρι τη Λισαβόνα (955), επιστρέφοντας βόρεια με μία πολύ προσοδοφόρα λεία. Αντιμέτωπος με αυτή τη μεγάλη επίδειξη δύναμης, ο Αμπντ-αλ-Ραχμάν Γ΄ (912 – 961) ωθήθηκε να διαπραγματευτεί και να συνάψει μία συνθήκη ειρήνης με τον βασιλιά του Λεόν. Προσπάθησε να συνεχίσει τις ενέργειες τού πατέρα του στην οχύρωση της γης και της βασιλικής εξουσίας απέναντι στον αφανή και αποσχιστικό Φερνλαν Γκονθάλεθ της Καστίλης. Νυμφεύτηκε ακόμη και την κόρη του Φερνάν, Ουρράκα και αργότερα την απέρριψε για τη συμμαχία του πατέρα της με τον Σάντσo. Ο Oρδόνιο Γ΄ απεβίωσε στη Θαμόρα το 956. Η Ουρράκα του γέννησε τουλάχιστον δύο παιδιά: έναν γιο που ονομάζεται Oρδόνιo, που απεβίωσε νέος και μία κόρη, που ονομάζεται Τερέσα, που έγινε μοναχή. Ο Oρδόνιο Γ΄ ήταν επίσης πατέρας του Bερμούδου Β΄, αλλά οι απόψεις διίστανται ως προς το αν ήταν γιος της Ουρράκας ή μίας ερωμένης, μίας από τις κόρες του κόμη Πελάγιου Γκονθάλεθ. Πολυμέσα σχετικά με το θέμα Ordoño III of León στο Wikimedia Commons
Λεοντομένης

Ο Λεοντομένης ήταν πρόσωπο της ελληνικής μυθολογίας, μυθικός βασιλιάς της αρχαίας Αχαΐας. Ήταν γιος του Τισαμενού και αδελφοί του οι Τέλλις, Δαϊμένης, Σπάρτων και ο Κομήτης, εξάδελφός του ο Δαμασίας. Μετά τον θάνατο του πατέρα του βασίλεψε στην Αχαΐα μαζί με τους αδελφούς του, αφού μοιράστηκαν τη χώρα.

 [...] [6.2] ἦσαν δὲ οἱ τὸ μέγιστον <ἐν> τοῖς Ἀχαιοῖς ἔχοντες κράτος οἵ τε Τισαμενοῦ παῖδες Δαϊμένης καὶ Σπάρτων καὶ Τέλλις τε καὶ Λεοντομένης: Κομήτης δὲ ὁ πρεσβύτατος τῶν Τισαμενοῦ παίδων πρότερον ἔτι διεβεβήκει ναυσὶν ἐς τὴν Ἀσίαν. οὗτοί τε δὴ τηνικαῦτα ἐν τοῖς Ἀχαιοῖς ἐδυνάστευον καὶ Δαμασίας ὁ Πενθίλου τοῦ Ὀρέστου, τοῖς Τισαμενοῦ παισὶν ἀνεψιὸς πρὸς πατρός [...] Παυσανίου Αχαϊκά, κεφάλαιο 6
Παναγιώτης Αξιώτης

Ο Παναγιώτης Αξιώτης (1840-1918) ήταν Έλληνας πεζογράφος, δραματουργός και μεταφραστής. Ήταν γιος του Αλέξανδρου Αξιώτη, γιος του ήταν ο Γεώργιος Αξιώτης και εγγονή του η Μέλπω Αξιώτη.

 Γεννήθηκε στη Μύκονο το 1840. Αφού ολοκληρωσε τις γυμνασιακές σπουδές του, μετακόμισε στη Ρωσία και έγινε έμπορος σιτηρών. Εκεί συνδέθηκε με διανοούμενους και συγγραφείς, και εντάχθηκε στους κύκλους τους. Μετέφρασε έργα τους στα ελληνικά, ενώ έγραψε και διηγήματα, τα οποία κυκλοφόρησαν συγκεντρωμένα σε τρεις τόμους (1897, 1899, 1916). Τα πιο αξιόλογα έργα του ήταν οι μεταφράσεις των έργων των Αλεξάντρ Σεργκέγεβιτς Πούσκιν και Μιχαήλ Λέρμοντοφ. Ακόμη, έγραψε το θεατρικό έργο Εις αναζήτησιν θεατρικού συγγραφέως το 1898. Απεβίωσε το 1918 στη Μύκονο. Παναγιώτης Αξιώτης στον Πανδέκτη, του Εθνικού Ιδρύματος Ερευνών.
Επιστροφή στο Μέλλον

Το Επιστροφή στο Μέλλον (αγγλικά: Back to the Future‎) είναι κωμική ταινία επιστημονικής φαντασίας. Προβλήθηκε για πρώτη φορά στις ΗΠΑ στις 3 Ιουλίου 1985. Πρόκειται για το πρώτο κομμάτι της ομώνυμης τριλογίας. Πρωταγωνιστούν ο Μάικλ Τζ. Φοξ και ο Κρίστοφερ Λόιντ. Το 2007 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.

 Ο Μάρτι Μακ Φλάι (Μάικλ Τζέι Φοξ) είναι ένας 17χρονος μαθητής που ζει στο Hill Valley της Καλιφόρνια. Το πρωί της 25ης Οκτωβρίου 1985, ο φίλος του, καθηγητής Έμετ Μπράουν (αναφέρεται ως "Ντοκ", το ρόλο υποδύεται ο Κρίστοφερ Λόιντ) τον καλεί να βρεθεί στις 1:15 τα ξημερώματα στο εμπορικό κέντρο (Twin Pines Mall). Την ίδια μέρα, κατά την επιστροφή του από το σχολείο, βρίσκει το αυτοκίνητο του πατέρα του τρακαρισμένο, καταστρέφοντας τα σχέδια του να περάσει το σαββατοκύριακο με την κοπέλα του Τζένιφερ (Claudia Wells).Το αυτοκίνητο το τράκαρε ο νταής προϊστάμενος του πατέρα του Μάρτι, Μπιφ Τάνεν (Τόμας Εφ Γουίλσον), ο οποίος θα σταθεί πολλές φορές εμπόδιο στις περιπέτειες του Μάρτι και του Ντοκ.... Κατάλογος των καλύτερων ταινιών
Καστρί Ρεθύμνης

Το Καστρί (επίσημο: το Καστρίον) είναι οικισμός της Κοινότητας Αγίου Μάμαντος του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 23 κατοίκους. Απέχει 35 χιλιόμετρα από το Ρέθυμνο και είναι κτισμένο σε υψόμετρο 360 μ. Έχει ανακηρυχθεί παραδοσιακός οικισμός. Κοντά στον οικισμό σώζεται μεσαιωνικό κάστρο το οποίο κτίστηκε από τους Καλλέργηδες.

 Σύμφωνα με έγγραφο του 1374 από το δουκικό αρχείο του Χάνδακα, αναφέρεται ότι το φέουδο στο Καστρί ανήκε στον Αλέξιο Καλλέργη από το 1341. Στο χρονικό του, ο Λορέντζο ντε Μονάκις αναφέρει ότι οι Καλλέργηδες κατασκεύασαν στο Καστρί οχυρό, το οποίο σώζεται μέχρι σήμερα. Από αυτό το οχυρό πήρε το όνομά του ο οικισμός. Δουκικό έγγραφο του 1382 αναφέρει ότι ο Ιάκωβος ντε Μέντιο αγόρασε ένα ιπποτικό φέουδο στο Καστρί και δύο πεζικά φέουδα στο Μελιδόνι.Ο Φραντσέσκο Μπαρότσι το 1577 αναφέρει το χωριό ως Castri στην επαρχία Μυλοποτάμου. Στην ενετική απογραφή του 1583 από τον Καστροφύλακα αναφέρνται ως Castri με 106 κατοίκους και 199 οφειλόμενες αγγαρείες. Ο Φραντσέσκο Μπαζιλικάτα δεν το αναφέρει το 1630, αλλά αναφέρεται στην τουρκική απογραφή του 1671. Το 1826 κοντά στο Καστρί, Τούρκοι με επικεφαλής τον Αχμέτ Κερίμη πολιόρκησαν 39 επαναστάτες σε παλιό εκκλησάκι. Οι πολιορκούμενοι κατάφεραν να αμυνθούν, σκοτώνοντας 40 από τους πολιορκητές και έδιωξαν τους υπόλοιπους.Στην απογραφή του 1881 υπαγόταν στον δήμο Αβδανιτών και είχε αμιγώς χριστιανικό πληθυσμό, μετρώντας 60 κατοίκους. Στην απογραφή του 1900 είχε 67 κατοίκους. Στην απογραφή του 1920 υπαγόταν στον αγροτικό δήμο Αλιακών. Το 1925, το Καστρί προσαρτήθηκε στην κοινότητα Αγίου Μάμαντος, μέχρι την Καποδιστριακή διοικητική διαίρεση, οπότε και προσαρτήθηκε στον Δήμο Γεροποτάμου.Αναλυτικά η δημογραφική πορεία του χωριού σύμφωνα με τις απογραφές: Στο λόφο πάνω από το Κάστρι σώζονται ακόμη τα ερείπια του μεσαιωνικού κάστρου των Καλλέργηδων. Μέσα στο κάστρο σώζεται ο ναός της Παναγίας. Άλλοι ναοί του χωριού είναι οι Aγία Aικατερίνη, Άγιος Γεώργιος, Άγιος Nεκτάριος και ο Άγιος Στέφανος, ένας βυζαντινός ναός με τοιχογραφικό διάκοσμο.
Γκλίζε 581 γ

Ο Γκλίζε 581γ (Αγγλικά Gliese 581c) είναι εξωπλανήτης του ηλιακού συστήματος Γκλίζε 581. Είναι ο δεύτερος πλανήτης που ανακαλύφθηκε να περιστρέφεται γύρω από τον αστέρα Γκλίζε 581 και ο τρίτος κατά σειρά σε απόσταση από τον μητρικό αστέρα. Με μάζα 5,5 φορές αυτή της Γης ταξινομείται ως υπερ-Γαία (μια κατηγορία πλανητών με μάζες έως 10 φορές μεγαλύτερες από αυτή της Γης.) Ο Γκλίζε 581γ κέρδισε το ενδιαφέρον των αστρονόμων, διότι αναφέρθηκε ότι είναι ο πρώτος βραχώδης εξωπλανήτης σε κατοικήσιμη ζώνη του άστρου του, με θερμοκρασίας που υποστηρίζει υγρό νερό στην επιφάνειά του, και κατ 'επέκταση, εν δυνάμει ικανός να υποστηρίξει ζωη. Ωστόσο, περαιτέρω έρευνα θέτει υπό αμφισβήτηση την κατοικησιμότητα του πλανήτη.

 Δεδομένου ότι Γκλίζε 581γ δεν έχει ανιχνευθεί οπτικά, δεν υπάρχουν δεδομένα για την ακτίνα του. Επιπλέον, η ακτινική μέθοδος ταχύτητας που χρησιμοποιείται για την ανίχνευσή της θέτει μόνο ένα χαμηλότερο όριο στη μάζα του πλανήτη, πράγμα που σημαίνει θεωρητικά μοντέλα πλανητικής ακτίνας και δομής μπορεί να αποφέρουν περιορισμένα αποτελέσματα. Υποθέτοντας ότι η πραγματική μάζα είναι η ελάχιστη μάζα, η ακτίνα μπορεί να υπολογιστεί με τη χρήση διαφόρων μοντέλων. Για παράδειγμα, αν ο Γκλίζε 581γ είναι ένας βραχώδης πλανήτης με ένα μεγάλο πυρήνα σιδήρου, θα πρέπει να έχει μια ακτίνα περίπου 50% μεγαλύτερη από εκείνη της Γης, σύμφωνα με την ομάδα του Udry. Η βαρύτητα στην επιφάνεια ενός τέτοιου πλανήτη θα ήταν περίπου 2,24 φορές πιο ισχυρή από ό, τι στη Γη. Ο Γκλίζε 581γ έχει μια τροχιακή περίοδο ("έτος") 13 γήινων ημερών και η ακτίνα της τροχιάς του είναι μόνο το 7% εκείνη της Γης, (απέχει περίπου 11 εκατομμύρια χιλιόμετρα από το άστρο του ενώ η Γη απέχει 150 εκατομμύρια χιλιόμετρα από τον Ήλιο).
Πίθος Κέρκυρας

Ο Πίθος είναι οικισμός 26 κατοίκων (απογραφή 2011) σε υψόμετρο 47 μέτρων, στα βορειοανατολικά του νησιού της Κέρκυρας στους πρόποδες του όρους Παντοκράτορα. Μαζί με τους οικισμούς Περίθεια (3 κ.), Άγιος Ηλίας (232 κ.), Βαθύ (17 κ.), Βασιλικά (20 κ.), Βουνί (37 κ.), Κάρναρης (12 κ.), Κρινιάς (16 κ.), Πελεκητό (126 κ.), Περούλι (39 κ.) και Ριλιάτικα (32 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.

 Η μεταβολή του μόνιμου πληθυσμού έχει ως εξής: Το 1940, κατά την απογραφή, αναγνωρίζεται ο οικισμός Πίθος με 10 κατοίκους και προσαρτάται στην κοινότητα Περιθείας με έδρα τον οικισμό Περίθεια. Το 1989, η κοινότητα Περιθείας μαζί με τις κοινότητες Αγίου Παντελεήμονος, Λαυκίου, Πεταλείας, Επισκέψεως, Λουτσών και Σφακερών συνενώνονται για να αποτελέσουν τον δήμο Θιναλίου με έδρα τον οικισμό Αχαράβη. Έτσι ο οικισμός Πίθος υπάγεται διοικητικά στο δήμο Θιναλίου. Το 2010, με την εφαρμογή του προγράμματος Καλλικράτης (νόμος 3852/2010), ο οικισμός αποσπάται από το δήμο Θιναλίου, ο οποίος καταργείται και προσαρτάται στο δήμο Κέρκυρας.Σήμερα ο οικισμός Πίθος, μαζί με τους οικισμούς Περίθεια (3 κ.), Άγιος Ηλίας (232 κ.), Βαθύ (17 κ.), Βασιλικά (20 κ.), Βουνί (37 κ.), Κάρνιαρης (12 κ.), Κρινιάς (16 κ.), Πελεκητό (126 κ.), Περούλι (39 κ.) και Ριλιάτικα (32 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.
Γιώργος Παναγιωτόπουλος

Ο Γιώργος Παναγιωτόπουλος (1969) ήταν Έλληνας αθλητής στίβου της Παναχαϊκης και της ΑΕΚ. Διακρίθηκε κυρίως στα 200 μέτρα, στα πανελλήνια πρωταθλήματα έχει κατακτήσει συνολικά 7 τίτλους από το 1987 έως το 1997 , τέσσερις (4) στα 200 μέτρα, δύο (2) στα 400 μέτρα και έναν (1) στα 100 μέτρα.

 Γεννήθηκε το 1969 στην Ναύπακτο, και αρχικά ασχολήθηκε με το ποδόσφαιρο με την ερασιτεχνική ομάδα του Προμηθέα Γαβρολίμνης. Ξεκίνησε τον στίβο στην Παναχαϊκή μέχρι το 1997 που πήγε στην ΑΕΚ αφού συμπλήρωσε τα 28 χρόνια και είχε δικαίωμα ελεύθερης μεταγραφής. Έχει πάρει μέρος σε δύο (2) Πανευρωπαϊκά πρωταθλήματα, το 1994 ήταν 5ος με την εθνική ομάδα στα 4Χ100 μέτρα, και 7ος στα 200μέτρα. Το 1998 στο Πανευρωπαϊκό της Βουδαπέστης ήταν 4ος θέση με την Εθνική ομάδα στα4Χ100 μέτρα και 13ος στα 200μ. Στο πανευρωπαϊκό κλειστού στίβου το 1994 στο Παρίσι ήταν τρίτος στα 200 μέτρα παίρνοντας το πρώτο του μετάλλιο σε μεγάλη διοργάνωση και μετά από 18 χρόνια μετάλλιο για την Ελλάδα σε διοργάνωση κλειστού στίβου.. Σήμερα είναι προπονητής αθλητών στίβου. 5ος Αθήνα Παγκόσμιο Πρωτάθλημα Στίβου 1997 200 μέτρα 1ος Μπρούνο Τζάουλι 1997 200 μέτρα 1ος Πανελλήνιοι 1997 200 μέτρα 2ος Μεσογειακοί 1997 200 μέτρα 1ος Μπρούνο Τζάουλι 1996 4Χ100 μέτρα 1ος Μπρούνο Τζάουλι 1995 4Χ100 μέτρα 1ος Πανελλήνιοι 1994 200 μέτρα 1ος Πανευρωπαϊκοί 1994 200 μέτρα 3ος Πανευρωπαϊκοί κλειστού στίβου 1994 1ος Βαλκανικοί 1994 4Χ100 μέτρα 1ος Μεσογειακοί 1993 4Χ100 μέτρα 1ος Βαλκανικοί 1992 4Χ100 μέτρα 2ος Βαλκανικοί 1992 200 μέτρα 1ος Βαλκανικοί 1990 200 μέτρα 2ος Βαλκανικοί 1989 200 μέτρα 2ος Βαλκανικοί 1989 400 μέτρα 1ος Πανελλήνιοι 1989 200 μέτρα 1ος Πανελλήνιοι 1988 400 μέτρα 1ος Βαλκανικοί εφήβων 1987 400 μέτρα 1ος Πανελλήνιοι 1987 400 μέτραΕπίσης: Κατέρριψε το Πανελλήνιο ρεκόρ 2 φορές στα 200 μέτρα με τελευταία επίδοση 00:00:20:52 στις το 1994 στο Ρέντε και στα 4Χ100 μέτρα3 φορές με τελευταία επίδοση 00:00:38:61 στο Παρίσι το 1999 Ατλάντα 1996 200 μέτρα 00:00:20:86(Προκριματικός) Στον κλειστό στίβο έκανε 20,92 τα 200 μέτρα στους Πανευρωπαϊκούς Αγώνες της Βαλένθια το 1998. το 2004 ως ο καλύτερος προπονητής στίβου της χρονιάς από τον ΠΣΑΤ Σαν προπονητής έχει ένα χρυσό ολυμπιακό μετάλλιο, αυτό της Φανής Χαλκιά. Σωτήρης Νόταρης, ΑΕΚ, κλασικός αθλητισμός. Ο καρπός της αθλητικής παράδοσης της πόλης στην σύγχρονη Αθήνα από το 1924 έως τις μέρες μας, Εκδόσεις Καλαυρία, Αθήνα 2002
Τζον Λέιφιλντ

Ο Τζον Λέιφιλντ (John Charles Layfield, 29 Νοεμβρίου 1966) είναι Αμερικανός παλαιστής, σχολιαστής αγώνων πάλης και μεικτών πολεμικών τεχνών, καθώς και αναλυτής των δύο παραπάνω αθλημάτων. Ο Λέιφιλντ έχει συμβόλαιο με την εταιρεία πάλης WWE.

 Εκτός του WWE, ο Λέιφιλντ όταν ήταν στο κολέγιο ασχολήθηκε με το ράγκμπι, χωρίς επιτυχία. Στην συνέχεια ξεκίνησε να προπονείται για την επαγγελματική πάλη, όπου έκανε τα πρώτα του βήματα στο Global Wrestling Federation (1992 - 1994). Όταν έφυγε από αυτή την εταιρεία, συνέχισε στην ανεξάρτητη σκηνή της πάλης, για δύο χρόνια. Ο Λέιφιλντ είναι γνωστός από το πέρασμά του (1996 - 2009) στην εταιρεία επαγγελματικής πάλης WWE, όπου εμφανιζόταν αρχικά, με το ψευδώνυμο Μπράντσο, το οποίο στην συνέχεια συνδυάστηκε με το πραγματικό του όνομα, Τζον ‘Μπράντσο’ Λέιφιλντ, ή πιο απλά Τζέι Μπι Ελ. Του ανήκει ένα σπουδαίο ρεκόρ, καθώς είναι ο μεγαλύτερης διάρκειας πρωταθλητής WWE για το σόου SmackDown, με 280 συνεχόμενες μέρες κατοχής τίτλου. Ο ρόλος που υποδυόταν Στην καριέρα του στην εταιρεία, αρχικά είχε έναν ρόλο γκάνγκστερ, ενώ σχημάτισε ομάδα με τον Μπάρι Γουίντχαμ και αργότερα με τον Ρον Σίμονς. Ο ρόλος με τον οποίο όμως έκανε τεράστια επιτυχία, ήταν εκείνος του εκατομμυριούχου επιχειρηματία, που πάλευε από χόμπι και απλά ήθελε να είναι στην κορυφή σε όλα. Το 2006 αποφάσισε να σταματήσει την καριέρα του στα ρινγκ και έγινε σχολιαστής αγώνων στο WWE. Το 2008 επέστρεψε στα ρινγκ και έδωσε αρκετές φορές αγώνες, ενώ συμμετείχε και σε σενάρια. Η οριστική του απόσυρση ήρθε τον Μάρτιο του 2009, εντελώς ξαφνικά, μετά από έναν αγώνα του, στην WrestleMania 25 ανακοίνωσε την απόφασή του. Το 2012, επέστρεψε για ορισμένα σόου στο ρόλο του σχολιαστή αγώνων, λόγω της αναρρωτικής άδειας του Τζέρι Λόουλερ. Τον Νοέμβριο του ίδιου έτους, υπέγραψε συμβόλαιο για τη θέση του σχολιαστή αγώνων στο SmackDown. Κατορθώματα Στα 13 χρόνια ενεργής παλαιστικής καριέρας στο WWE, ο Λέιφιλντ κατέκτησε συνολικά 24 φορές τίτλο. Μία φορά κατέκτησε το Πρωτάθλημα WWE, μια φορά κατέκτησε το Πρωτάθλημα Ηνωμένων Πολιτειών WWE, μια φορά το Ευρωπαϊκό Πρωτάθλημα WWE, εφτά φορές το Σκληροπυρηνικό Πρωτάθλημα WWE, μια φορά το Διηπειρωτικό Πρωτάθλημα WWE και τρεις φορές το Παγκόσμιο Πρωτάθλημα Ομάδων, με τον Ρον Σίμονς. Γεννήθηκε σε μια μικρή πόλη του Τέξας. Ο πατέρας του ονομάζεται Λαβέλ Λέιφιλντ και είναι αρχιερέας, και η μητέρα του Μαίρη Λέιφιλντ. Από το 2005 είναι παντρεμένος με την Μέρεντιθ Γουίτνεϊ. Clothesline from hell JBL Bomb Spinning neckbreaker Last Call (μερικές φορές από το δεύτερο σχοινί) Abdomiral Stretch Big boot Elbow drop Eye poke Flowing DDT Backbreaker rack WWE.com OWoW.com ProWrestling.about.com Αρχειοθετήθηκε 2012-11-19 στο Wayback Machine.